Document ID: 31998D0100

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιανουαρίου 1998 σχετικά με τη δημοσίευση των στοιχείων του προτύπου ΕΝ 692 «Μηχανικές πρέσες - Ασφάλεια» σύμφωνα με την οδηγία 89/392/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (98/100/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/392/ΕΟΚ του Συμβουλίου, της 14ης Ιουνίου 1989, για την προσέγγιση των νομοθεσιών των κρατών μελών σχετικά με τις μηχανές (1), η οποία τροποποιήθηκε τελευταία με την οδηγία 93/68/ΕΟΚ (2), και ιδίως το άρθρο 6 παράγραφος 1,
τη γνώμη της επιτροπής που συστάθηκε βάσει της οδηγίας 83/189/ΕΟΚ του Συμβουλίου (3), όπως τροποποιήθηκε τελευταία με την οδηγία 96/139/ΕΟΚ της Επιτροπής (4),
Εκτιμώντας:
ότι το άρθρο 2 της οδηγίας 89/392/ΕΟΚ προβλέπει ότι οι μηχανές μπορούν να διατεθούν στην αγορά και να τεθούν σε λειτουργία μόνον εάν δεν θέτουν σε κίνδυνο την ασφάλεια και την υγεία των προσώπων και, ενδεχομένως, των κατοικιδίων ζώων ή αγαθών, όταν είναι εγκατεστημένες και συντηρούνται κατάλληλα και χρησιμοποιούνται σύμφωνα με τον προορισμό τους 7
ότι οι μηχανές θεωρούνται ότι πληρούν τις βασικές απαιτήσεις ασφάλειας και υγιεινής που αναφέρονται στο άρθρο 3 της οδηγίας 89/392/ΕΟΚ εάν συμμορφώνονται προς τα εναρμονισμένα πρότυπα των οποίων τα στοιχεία έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων 7
ότι τα κράτη μέλη υποχρεούνται να δημοσιεύουν τα στοιχεία των εθνικών προτύπων με τα οποία μεταφέρονται τα εναρμονισμένα πρότυπα στο εθνικό τους δίκαιο 7
ότι η Γαλλία θεωρεί ότι το πρότυπο ΕΝ 692 «Μηχανικές πρέσες - Ασφάλεια» δεν ανταποκρίνεται πλήρως στις προαναφερόμενες βασικές απαιτήσεις 7
ότι η Επιτροπή, αφού εξέτασε τις πληροφορίες που υπέβαλε η Γαλλία, αναγνωρίζει ότι στο εν λόγω πρότυπο υπάρχουν κενά όσον αφορά τις πρέσες με άκαμπτο συμπλέκτη, κενά τα οποία μπορεί να συνεπάγονται σοβαρούς κινδύνους για τους χρήστες 7
ότι είναι απαραίτητο να διασαφηνισθούν, αφενός, τα τμήματα του προτύπου τα σχετικά με τους προφυλακτήρες και τις διατάξεις προστασίας των χειριστηρίων θέσης σε κίνηση και, αφετέρου, τα τμήματα του προτύπου που αφορούν τη χρήση κλειστών εργαλείων ως μέσων προστασίας 7 ότι, κατά συνέπεια, πρέπει να δοθεί στην ευρωπαϊκή επιτροπή τυποποίησης (CEN) εντολή τυποποίησης για να τροποποιήσει το πρότυπο αυτό το ταχύτερο δυνατό 7
ότι, εν αναμονή της τροποποίησης του προτύπου, είναι απαραίτητο, για λόγους αποτελεσματικότητας, να ληφθούν ήδη από τώρα υπόψη τα διαπιστωθέντα κενά, τα οποία ωστόσο δεν επηρεάζουν τις πρέσες με συμπλέκτη τριβής που καλύπτονται από το ίδιο πρότυπο 7
ότι, κατά συνέπεια, η δημοσίευση του προτύπου ΕΝ 692 πρέπει να συνοδεύεται από κατάλληλη προειδοποίηση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η δημοσίευση στην Επίσημη Εφημερίδα των Ευρωπαϊκών Κοινοτήτων, σύμφωνα με το άρθρο 5 παράγραφος 2 της οδηγίας 89/392/ΕΟΚ, του εναρμονισμένου προτύπου ΕΝ 692 «Μηχανικές πρέσες - Ασφάλεια» που εγκρίθηκε από την ευρωπαϊκή επιτροπή τυποποίησης (CEN) στις 16 Μαρτίου 1996, συνοδεύεται από την ακόλουθη προειδοποίηση:
«Η παρούσα δημοσίευση δεν αφορά:
τις πρέσες με άκαμπτο συμπλέκτη που αναφέρονται στις παραγράφους 5.2.3, 5.3.2, 5.4.6 και 5.5.2, στους πίνακες 2, 3, 4 και 5 και στα παραρτήματα Α και Β1 του προτύπου ΕΝ 692,
για τις οποίες η παρούσα δημοσίευση δεν παρέχει τεκμήριο συμμόρφωσης προς τις διατάξεις της οδηγίας 89/392/ΕΟΚ».
Άρθρο 2
Όταν δημοσιεύουν, κατ' εφαρμογή του άρθρου 5 παράγραφος 2 της οδηγίας 89/392/ΕΟΚ, τα στοιχεία του εθνικού προτύπου με το οποίο μεταφέρεται το εναρμονισμένο πρότυπο ΕΝ 692 στο εθνικό δίκαιο, τα κράτη μέλη συνοδεύουν τη δημοσίευση αυτή με την προειδοποίηση που προβλέπεται στο άρθρο 1 της παρούσας.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Ιανουαρίου 1998.

Labels: 3
7
1